open-index/open-wikipedia-markdown huggingface dataset:
Mufidah Jusuf Kalla

**Mufidah Jusuf Kalla** () adolah bini wakil Presiden RI, Jusuf Kalla.

## Kahidupan

Mufidah adolah surang Minangkabau nan barasa dari Lintau Buo, Tanah Data, Sumatera Barat. Urang tuonyo, H. Buya Mi'ad jo ibu Sitti Baheram, marupoan parantau Minang nan manatap di Sibolga sabalun bapindah ka Makassar, Sulawesi Salatan. Samaso sakola SMA di Makassar ikolah Mufidah remaja batamu pamuda Muhammad Jusuf Kalla, nan kudian hari manjadi urang gadang sabagai wakil Presiden RI.

Mufidah manjabat sabagai Katua Umum Dewan Pimpinan Pusek (DPP) Pahimpunan Anggrek Indonesia (PAI) sampai taun 2015.

#### Pandidikan
* SMA Nagari III Makassar
* Fakultas Ekonomi Universitas Muslim Indonesia (UMI) Makassar

#### Pangalaman Karajo
* Teller Bank BNI 1946 Cabang Sarinah, Makassar 
* wakil Pimpinan Bank BNI 1946 Cabang Sarinah, Makassar
* Kapalo Bagian Kauangan NV Hadji Kalla Trading Company
 
#### Anak
*Muchlisah Jusuf
*Muswirah Jusuf
*Imelda Jusuf
*Solichin Jusuf
*Chaerani Jusuf

## Rujuak-an

## Pautan lua
*Profil Mufidah Jusuf Kalla  Tokoh Indonesia. Diakses 8 Mei 2013. 
*Mufidah Kalla Kampanye dalam Bahasa Minang KOMPAS.com, 14 Juni 2009. Diakses 8 Mei 2013.
Nelly Adam Malik

**Nelly Adam Malik** () adolah salah surang Ibu Nagaro Indonesia. Nelly adolah bini dari Adam Malik nan pernah manjabat wakil Presiden Republik Indonesia ka-3 nan manjabat dari taun 1978 sampai taun 1983.

Sabagai istri pajabat tinggi nagaro Nelly aktif dalam babagai organisasi sosial kamasyarakatan sarato Nelly sangek paduli kapado masalah sosial nan ado dalam masyarakat. Ateh jaso-jaso jo pangabdiannyo, pamarentah Republik Indonesia maanugerahinyo pangaragoan Bintang Mahaputra.

## Kaluarga
Nelly manikah pado taun 1942 jo Adam Malik nan pado maso itu baprofesi sabagai wartawan sarato salah surang pandiri kantua barito Antara. Sadangkan Nelly bakarajo sabagai karyawan di kantua barito nan baru badiri tu. Dikudian hari, Nelly-pun sato aktif bapolitik maikuti langkah lakinyo dalam pajuangan mancapai kamardekaan bangso dari panjajahan kolonialis Balando.

Panikahan Nelly jo Adam Malik alah dikaruniai 3 urang anak, iyolah Otto Malik, Antarini Malik sarato Budisita Malik. Nelly marupoan putri kaduo dari pasangan parantau Minangkabau Datuak Ilyas gala Rajo Mara (apak) jo Siti Zuleiha (mande).

## Rujuak-an

* Profil Nelly Adam Malik  Tokoh Indonesia. Diakses 8 Mei 2013.
Geureudong Pase, Aceh Utara

**Geureudong Pase** adolah sabuah kecamatan nan ado Kabupaten Aceh Utara, Nanggröe Aceh Darussalam, Indonesia.
Korea Salatan

**Republik Korea** (bahaso Korea: *Daehan Minguk* (Hangul: 대한민국; Hanja: 大韓民國); bahasa Inggirih: *Republic of Korea*/ROK) biasonyo dikana sabagai **Korea Salatan**, adolah sabuah nagara di Asia Timur nan maliputi bagian selatan Samananjuang Korea. Di sabalah utara, Republik Korea babateh jo Korea Utaro, dimano kaduonyo basatu sabagai sabuah nagara hinggok 1948. Lauik Kuniang di sabalah barat, Japang di subarang Lauik Japang (disabuik "Laut Timur" di Korea) dan Salaik Korea di tenggara. Nagara ko jo namo *Hanguk* (한국; 韓國). dek panduduak Korea Selatan dan disabuik *Namchosŏn* (남조선; 南朝鮮; "Chosŏn Salatan") di Korea Utaro. Ibu koto Korea Selatan adolah Seoul (서울).

## Rujuakan

## Bacaan lanjuik

* 
* 
* 
* 
* 
* 
* 

## Pautan lua

*  Korea.net: Serambi Korea  portal dari agensi pemerintah, KOIS
*  Pusat Statistik Korea Selatan
*  Majelis Nasional
*  Gedung Biru  - situs rasmi presiden
*  Tour2Korea Organisasi Pariwisata Korea Selatan
Jambak

**Jambak** (namo ilimiah: *Syzygium malaccense*, ) adolah suatu spesies tumbuahan babungo nan barasa dari Indonesia (Sumatra jo Jawa), Malaysia, jo Vietnam. Tumbuahan ko kini lah marato taseba di babagai daerah tropis, tamasuak di nagara-nagara Karibia sarupo Kosta Rika, Jamaika, Puerto Rico, Suriname, Republik Dominika, Honduras, Guyana, jo Trinidad dan Tobago.

Jambak disabuik jo bamacam-macam namo, di antaronyo *Malay rose apple* atau *Malay apple* (bahaso Inggirih), *jambu merah* (bahaso Malaysia), *jambu bol* (bahaso Indonesia), sarato *pommerac* (bahaso Parancih, diambiak dari *pomme Malac* nan aratinyo "apel Malayu"). 

## Rujuakan
Lukman Harun

**Lukman Harun** () adolah surang tokoh Muhammadiyah sarato panggiat Islam internasional. Lukman pernah manjabat sabagai Sekretaris Jenderal Asian Conference on Religion and Peace (ACRP).

## Latar balakang
Lukman Harun adolah surang putra Minangkabau, anak ka limo di antaro tujuah basudaro dari pasangan Zaid (apak) jo Kamsiah (mande). Apaknyo adolah surang nan fasiah babahaso Arab sarato punyo pangatauan agamo nan cukuik laweh. Lukman manyalasaian pandidikannyo di Fakultas Ekonomi Universitas Nasional.

## Kahidupan
Lukman adolah surang organisatoris ulung. Katiko mahasiswa Lukman giat di kapanguruihan Himpunan Mahasiswa Islam sarato manjadi Katua Pamuda Muhammadiyah. Di pangujuang maso Orde Lamo, Lukman adolah panggiat nan cukuik vokal mangganyang Partai Kominih Indonesia. Lukman mamulai kariernyo sabagai pagawai di Kantua Pusek Pabandaharoan Nagaro Departemen Kauangan. Sasusah itu Lukman bakarajo sabagai Pangatur Tata Usaho di Pusek Jawatan Patanian Rakyat Departemen Patanian. Karano giat di organisasi Lukman ditunjuak manjadi anggota DPR-GR, nan banyak manyuaroan kapantiangan politik kalangan muslim. Pado taun 1971, Lukman baranti sabagai anggota DPR-GR karano di-*recall*.

Kudian Lukman bagabuang ka Partai Muslimin Indonesia sarato manjabat sabagai sekjen. Lukman babarapo kali manjadi kandidat kuaik Katua DPP Muhammadiyah. Tarakhia jabatannyo sabagai Katua Hubuangan Lua Nagari/Juru Bicara Muhammadiyah.

## Kaluarga
Lukman manikah jo surang padusi asa Maninjau, Agam, nan banamo Maimunah Malik sarato alah dikaruniai surang putra jo tigo urang putri.

## Pandidikan
*Sakola Dasar, Limbanang (1941)
*SMP Muhammadiyah, Payokumbuah (1947)
*SMA Muhammadiyah, Jakarta (1951)
*Fakultas Sosial Politik Universitas Nasional (UNAS), Jakarta

## Karier
*Pagawai di kantua Pusek Pabandaharoan Nagaro Departemen Kauangan (1952-1954) 
*Pangatur Tata Usaho di Pusek Jawatan Patanian Rakyat Departemen Patanian (1954-1959)
*Panata Agraria di Direktorat Jenderal Agraria Departemen Dalam Nagari (1959)

## Organisasi
*Himpunan Mahasiswa Islam (HMI)
*Katua Dewan Mahasiswa UNAS (1960-1962)
*Wakil Sekjen Majelis Mahasiswa Indonesia (MMI)
*Federasi Dewan Mahasiswa
*Senat Mahasiswa Saluruih Indonesia
*Katua Pimpinan Pusek Pamuda Muhammadiyah (1957-1960)
*World Assembly of Youth (WAY)
*Katua Pangarah Massa Kasatuan Aksi Pangganyangan Gestapu/PKI (KAP Gestapu/PKI)
*Majelis Ulama Indonesia (MUI) 
*Yayasan Haji Karim Oei, yayasan nan didirian untuak dakwah di kalangan etnis Tionghoa 
*Katua Panitia Pambebasan Palestina jo Masjidil Aqsha 
*Ikatan Cendekiawan Muslim Indonesia (ICMI) 
*Anggota Badan Eksekutif Asian Conference on Religion and Peace (ACRP)
*Kaluarga Mahasiswa Minangkabau (KMM)

## Rujuak-an

## Pautan lua
*Wakil Ketua MPR RI Resmikan ICM Lukman Harun  MinangkabauNews, 13 Juli 2011. Diakses 10 Mei 2013.  
*ICM Haji Lukman Harun BPICM Haji Lukman Harun, 10 September 2011. Diakses 10 Mei 2013.
Semen Padang (parusahaan)

**PT Semen Padang** adolah parusahaan semen nan paliang tuo di Indonesia. Parusahaan ko diadoan tanggal 18 Maret 1910, jo namo *NV Nederlandsche Indische Portland Cement Maastschappij* atau disingkekan jadi NIPCM.

Parusahaan ko adolah pamiliak dari klub sepakbola Semen Padang FC.
Simpang Keramat, Aceh Utara

**Simpang Keuramat** adolah sabuah Kecamatan nan ado di Kabupaten Aceh Utara, Nanggröe Aceh Darussalam, Indonesia.
Muara Jalai, Kampar Utaro, Kampar

**Muara Jalai** marupoan salah satu desa nan talatak di kecamatan Kampar Utaro, Kabupaten Kampar, provinsi Riau, Indonesia.
Rama Pratama

**Rama Pratama** () adolah surang panggiat mahasiswa pado maso reformasi '98 nan kudian manjadi anggota Dewan Pawakilan Rakyat pariode 2004-2009 dari PKS. Rama dilaian sabagai anak partamo dari duo basudaro.

Mamulai kiprahnyo katiko manjadi Katua Senat Mahasiswa Universitas Indonesia (SM UI) pariode 1997—1998. Basamo kawan-kawannyo dari SM UI sarato perguruan tinggi nan lain Rama bagabuang dalam Forum Komunikasi Senat Mahasiswa sa-Jakarta (FKSMJ) lalu manuntuik reformasi jo tuntutan mamintak mundur Presiden RI katiko itu, Soeharto. Indak heran kudian Rama manjadi salah surang panggiat garakan mahasiswa nan di balakangnyo takaik jo partai politik zaman orde lamo (Partai Sosialis Indonesia) nan mancuat pado taun 1998. Pamikiran-pamikiran sarato ide-ide Rama tantang tabantuaknyo sabuah masyarakaik sosialis cukuik cemerlang sahingga Rama-pun dilirik dek PKS.

## Bakarajo jo masuak partai

Sasudah maninggaan status kamahasiswaan, Rama sempat manjadi auditor di Kantua Akuntan Publik Ernst & Young (1999—2001). Kudian mandirian kantua konsultan bisnis, MBS Consulting, basamo jo babarapo kawannyo pado taun 2001. Rama malapehan statusnyo sabagai partner di MBS Consulting sasudah tapiliah manjadi anggota DPR RI malalui Partai Keadilan Sejahtera (PKS) dari daerah pamilihan DKI Jakarta I. Pilihan iko dilakuan karano niaik nio sato mambari kontribusi malakuan parubahan dari dalam parlemen supayo arah reformasi indak malenceng sarato aspirasi rakyaik taapresiasi.

Di DPR RI, Rama Pratama manjadi anggota Fraksi PKS nan batugeh di Komisi XI (Kauangan Negara, Parancanaan Pambangunan jo Parbankan) sarato Panitia Anggaran.

## Kagiatan kapamudaan

Salain kagiatan di DPR, Rama Pratama kini mangatuai organisasi kapamudaan, Garakan Pasaudaraan Pamuda Kaadilan, nan marupoan organisasi pamuda underbow PKS, Katua DPP KNPI Bidang Hukum jo HAM pariode 2005—2008, Wakil Sekjen International Islamic Federation of Student & Youth Organization (IIFSO) pariode 2006—2009. Rama-pun manjadi Wakil Katua Ikatan Lulusan Universitas Indonesia (ILUNI) FEUI untuak pariode kapangurusan 2003—2006.

Kini Rama tingga di rumah dinasnyo di Komplek DPR RI, Kalibata basamo bininyo Alin Halimatussadiyah, lulusan Program Pasca Sarjana Ilmu Ekonomi FEUI, sarato kaduo anaknyo Muhammad Alaudin Zufar (5 taun) jo Muhammad Rahman Fadhil (2 taun).

## Rujuak-an
Rizal Ramli

**Dr. Rizal Ramli** () adolah surang ahli ekonomi sarato politisi Indonesia. Rizal pernah manjabikt Mantari Koordinator bidang Parekonomian sarato Mantari Kauangan pado Kabinet Pasatuan Nasional dimaso pamarentahan Presiden Abdurrahman Wahid. Pangagum Einstein ko sempat manjalani maso kuliah di jurusan Teknik Fisika - Institut Teknologi Bandung, tapi akhianyo mandapek-an gala doktor ekonomi dari Boston University pado taun 1990. 

## Rujuakan

## Pautan lua
*  Profil Rizal Ramli  merdeka.com. Diakses 11 Mei 2013.
*  Mempertahankan SBY Cost-nya Mahal, Rp 80 Triliun per Tahun  RMOL, 06 April 2012. Diakses 11 Mei 2013.. 
*  Percakapan Dengan Orang-Orang Pilihan: ''Rizal Ramli''
Syahrir

**Dr. Sjahrir** () adolah surang panggiat, ekonom sarato politisi Indonesia. Sjahrir dikana sabagai salah surang mahasiswa nan dijebloskan ka panjaro katiko paristiwa Malari di Jakarta taun 1974. Sampai akhia hayatnyo Sjahrir manjabat anggota Dewan Patimbangan Presiden mambawahi bidang ekonomi nan rasmi dilantiak pado tanggal 11 April 2007..

## Kahidupan pribadi
Sjahrir manikah jo Kartini Panjaitan, surang doktor di bidang antropologi nan kini manjabat Duta Basa RI untuak Argentina, disampiang tu manjabat pulo sabagai Katua Asosiasi Antropologi Indonesia. Dari panikahan tu, pasangan Sjahrir-Kartini mandapek-an surang putra, Pandu, sarato surang putri, Gita.

Sjahrir lahia sabagai anak tungga dari pasangan Ma’amoen Al Rasyid jo Roesma Malik. Ayahnyo adolah pajabat pamarentah pado maso pamarentahan kolonial Balando, samantaro ibunyo adolah pagawai Inspektorat Pandidikan Wanita di Departemen Pandidikan. Walaupun barasa dari Koto Gadang, Agam, Sumatera Barat, kaluarga Sjahrir labiah banyak tingga di pulau Jawa; Kudus, Yogyakarta, Magelang, Surabaya, sarato di Jakarta.

## Rujuak-an

## Pautan lua
*Profil di tokohindonesia.com 
*Selamat Jalan Dr Sjahrir
*Tetap Kritis Meski Dekat Kekuasaan
Fahira Fahmi Idris

**Fahira Fahmi Idris SE.** () adolah surang pangusaha mudo sarato panggiat sosial kamasyarakatan Indonesia. Fahira dikana sabagai pangusaha parsel jo bungo, walaupun ado babarapo parusahaan lain nan dipimpinnyo. Parusahaan parsel nan dijalanannyo dimulai dari skala ketek wakatu masih jadi mahasiswa di Fakultas Ekonomi Universitas Indonesia basamo kawan-kawannyo. Kini ko parusahaan tu alah bakambang sarato lah baskala nasional bahkan lah mulai marambah pasa mancanegara.

Bakat enterpreneur memang alah ado didiri Fahira sajak maso remaja lalu balanjuik sampai jadi mahasiswa. Kini Fahira mamimpin babarapo parusahaan diantaronyo Nabila Parcel Bunga Internasional, Aries Shooting Club, PT. Aries Mandiri Indonesia sarato nan lain-lain.

Fahira dikana pulo sabagai surang darmawan sarato punyo kapadulian sosial nan tinggi. Fahira indak sagan-sagan tajun langsuang ka wilayah bancano, sarupo di Jawa Barat katiko tajadi bancano gunuang Galungguang malatuih katiko inyo masih remaja pado taun 1982. Baitu pulo katiko gampo di Jogjakarta taun 2006 sarato di Sumatera Barat katiko tajadi bancano gampo bumi nan maluluahlantak-an wilayah pasisia Padang Pariaman jo kota Padang pado taun 2009. Balakangan, basamo kawan-kawan twitter-nyo, Fahira mandirian Posko Bantu Banjir di Rumah Damai Indonesia katiko Jakarta kanai musibah banjir bandang di bulan Januari 2013. 

## Rujuak-an

## Pautan lua
*Fahira Fahmi Idris: SSM 2010, Momentum untuk Bangkit
Lintau Buo Utara, Tanah Datar

**Lintau Buo Utara** adolah sabuah kecamatan nan talatak di Kabupaten Tanah Datar, Sumatera Barat, Indonesia.
Roni Yuzirman

**Roni Yuzirman** nan banamo langkok **Badroni Yuzirman** adolah surang pangusaha Indonesia. Roni-pun adolah pandiri *Komunitas Tangan di Atas* (TDA), suatu komunitas nan mahimpun puluahan ribu wiraswastawan mudo jo urang-urang nan punyo minat bawirausaho di babagai wilayah Indonesia. Kini ko Roni manjabat sabagai Wali Amanah di komunitas tu.

## Latar balakang
Roni adolah urang Minangkabau nan barasa dari Magek, Agam, Sumatera Barat. Roni manyalasaian pandidikan sarjananyo di Universitas Trisakti, Jakarta.

## Kahidupan
### Pajalanan bisnis
Pado taun 2001, Roni Yuzirman adolah surang padagang pakaian muslim di pasa Tanah Abang, Jakarta. Karano pasaiangan bisnis sarato pasalisiahan jo pangalola pasa, akhianyo Roni tausia dari pasa tu pado taun 2004. Barang-barang dagangan pindahan dari pasa nan manumpuak di garasi mambueknyo bapikia kareh untuak manjuanyo. Akhianyo Roni manamuan ide untuak mamasaan malalui bisnis *[[online]]* nan pado taun 2004 tu alun baitu marak. Usaho toko *online*-nyo tu mandapek-an respon nan baiak lalu akhianyo bakambang pesat sahinggo Roni bangkit baliak dari katapuruak-annyo.

### Komunitas Tangan di Atas
Pangalaman jatuah bangun dalam bawiraswasta nan dialami dek Roni, kudian mandorongnyo untuak babagi pangalaman jo urang lain. Pado November 2005, Roni mambuek blog roniyuzirman.com untuak mancaritoan pajalanan bisnisnyo dari kahancuran sampai bangkik sarato sukses baliak jo toko *online*-nyo. Tanyato blog-nyo mandapek-an banyak kunjuangan, sahinggo akhianyo Roni mamutuihan mambuek milis untuak urang-urang nan acok badiskusi jo inyo. Milis bisnis *online* tu-pun manjadi rami, nan akhianyo mandorong Roni untuak malakuan patamuan langsuang (kopi darat) pado Januari 2006, nan dihadiri dek 40 urang.

Patamuan tu akhianyo balanjuik lalu manjadi suatu komunitas nan anggotanyo batambah banyak dari wakatu ka wakatu. Sampai kini ko komunitas nan dinamoi *Tangan di Atas* (TDA) tu alah mahimpun puluahan ribu anggota nan taseba di babagai wilayah di Indonesia sarato dikalola sacaro profesional jo modern. Komunitas ko-pun dikalola sacaro Islami, sarato batujuan mambina pangusaha-pangusaha mudo untuak manjadi pangusaha gadang sarato kuat. Malalui organisasi ko, Roni alah manyalanggaroan babarapo kali Pesta Wirausaha nan batujuan untuak mambangun jaringan sarato pambakalan untuak pangusaha ketek jo manangah.

## Pangaragoan
*SWA Enterprise 50 (2006)
*Indonesian Small Medium Business Award (ISMBA) (2008)

## Rujuak-an

## Pautan lua
*BUSINESS AND BEYOND
Dahlan Ibrahim

**Dahlan Ibrahim** adolah surang tantara, pajuang kamardekaan sarato manjadi mantari sasudah Indonesia mardeka. Baliau pernah manjabat Mantari Nagaro Urusan Veteran dalam Kabinet Ali Sastroamidjojo II nan indak baumua panjang, iyolah dari tanggal 24 Maret 1956 sampai 14 Maret 1957.

Di maso PDRI nan balangsuang dari tanggal 22 Desember 1948 sampai 13 Juli 1949, baliau manjabat wakil Gubernur Militer wilayah Sumatera Barat di bawah  Sutan Mohammad Rasjid nan manjabat sabagai Gubernur Militer. Wakatu itu Dahlan Ibrahim masih bapangkek Letnan Kolonel, lalu kudian manjadi mantari katiko bapangkek kolonel.

## Rujuak-an

## Pautan lua
*Peran Minang di Kancah Nasional  Minang Forum. Diakses 12 Mei 2013.
Eny Karim

**Eny Karim** (laia di Batu Sangka, Sumatera Barat, Hindia Balando, 27 Oktober 1910) adolah surang pajuang, politisi sarato mantari Indonesia. Baliau pernah manjabat sabagai Mantari Patanian pado Kabinet Ali Sastroamidjojo II dari tanggal 24 Maret 1956 sampai 14 Maret 1957.

## Latar balakang
Eny Karim adolah surang putri Minangkabau nan mampunyoi alam pikiran revolusioner. Eny manyalasaian pandidikannyo di MOSVIA pado taun 1931. Sempat maambiak pandidikan tinggi B-1 Sajarah di Bukittinggi namun indak salasai.

## Kahidupan
Eny mamulai kariernyo sabagai pagawai mudo kudian juru buku di Karajaan Mempawah, Kalimantan. Sasudah itu baliau pindah ka Sumatera Barat manjadi Pagawai Mudo Pamong Praja di Solok, Sawahlunto, Bukittinggi sarato Aia Bangih. Sasudah kamardekaan baliak ka Solok sabagai Wakil Bupati, sarato Sekretaris Residen Sumatera Barat di Bukittinggi. Salamo Agresi Militer Balando II, Eny maungsi ka Koto Tinggi lalu manjabat sabagai Dewan Patahanan Daerah. Taun 1946, Eny manjadi Residen nan dipabantuan kapado Gubernur Sumatera Tangah di Bukittinggi.

Taun 1957, Eny manjadi utusan pamarentah pusek untuak maradam Pamarentahan Revolusioner Republik Indonesia pimpinan Ahmad Husein. Sasudah salasai manjadi mantari, pado taun 1958 Eny manjadi Kapalo Direktorat Otonomi jo Desentralisasi Departemen Dalam Nagari. Pado taun 1962 manjadi Sekretaris Jendral Departemen Dalam Nagari jo Otonomi Daerah. Eny sempat manjadi Gubernur Sumatera Utara pado pariode 8 April 1963 sampai 15 Juli 1963. Pado taun 1967, Eny Karim pansiun dari tugasnyo.

## Pandidikan
*HIS (1924) 
*MULO (1928) 
*MOSVIA (1931)
*B-1 Sajarah di Bukittinggi (indak ikuik ujian) (1956)

## Rujuak-an

## Pautan lua
*Profil Eny Karim Scribd Inc. Diakses 12 Mei 2013.
*Peran Minang di Kancah Nasional  Minang Forum. Diakses 12 Mei 2013.
Marzuki Yatim

**Marzuki Yatim** adolah surang ulama sarato pajuang nan kudian manjadi mentari sasudah Indonesia mardeka. Baliau diangkek manjadi Mantari Urusan Hubuangan Pamarentah jo Alim Ulama dek Presiden Soekarno pado Kabinet Dwikora II atau Kabinet Dwikora nan Disamparonoan nan balangsuang dari tanggal 24 Februari 1966 sampai 28 Maret 1966. Marzuki Yatim manggantian mantari sabalunnyo, iyolah K.H. Fatah Yasin. 
 
Marzuki tamasuak salah surang tokoh Muhammadiyah nan manjabaik Katua Majelis Hikmah Pimpinan Pusek Muhammadiyah. Sabalunnyo Marzuki disarahi tugeh pulo sabagai Katua KNI Sumatera Barat. Marzuki Yatim adolah murik dari salah surang pamimpin Muhammadiyah, Ahmad Rasyid Sutan Mansur.

## Rujuak-an

## Pautan lua
*Marzuki Yatim (Muhammadiyah) sebagai Menteri Muda Penghubung Alim Ulama
Rusli Abdul Wahid

**Rusli Abdul Wahid** adolah surang ulama, pajuang sarato politisi nan manjadi mantari sasudah Indonesia mardeka. Rusli diangkek sabagai Mantari Nagaro Urusan Umum pado Kabinet Ali Sastroamidjojo II nan balangsuang dari tanggal 24 Maret 1956 sampai 14 Maret 1957. Rusli indak manjalani tugasnyo sampai salasai karano dibarantian sacaro hormat ditangah jalan.

Rusli pernah pulo duduak di kurisi parlemen (DPR) sabagai wakil rakyat. Rusli Abdul Wahid adolah surang ulama Ahlussunnah Wal Jama'ah nan basamo jo Sirajuddin Abbas adolah tokoh pantiang dari Perti.

## Rujuak-an

## Pautan lua
*Peran Minang di Kancah Nasional  Minang Forum. Diakses 12 Mei 2013.
*Madrasah Tarbiyah Islamiyah
Sabilal Rasjad

**Sabilal Rasjad** adolah surang politisi, pajuang kamardekaan nan manjadi mantari sasudah Indonesia mardeka. Baliau diangkek manjadi Mantari Tanago Karajo dalam Kabinet Ali Sastroamidjojo II maso bakti 24 Maret 1956-14 Maret 1957.

Sabilal Rasjad adolah tokoh politik sarato pajuang dari PSII jo PNI. Dimaso pajuangan sabalun kamardekaan, Sabilal Rasjad pernah dibuang dek panjajah Balando. Basamo jo Mohammad Hatta, Djalaluddin Thaib sarato nan lain-lain baliau dibuang ka Digul karano aktivitas pajuangan mareka dianggap babahayo dek Balando.

## Rujuak-an

## Pautan lua
*Tinta Emas Sejarah
Chelyabinsk

**Chelyabinsk** () adolah suatu kota jo pusek pamarentahan pado Chelyabinsk Oblast, Rusia. Lataknyo di timur lauik dari oblast ko, iyolah  sabalah selatan Yekaterinburg, tapeknyo di sabalah timur Pagunuangan Ural, di tapian Batang Miass, dakek jo bateh banua Eropa jo Asia. Jumlah panduduaknyo mancapai 1.130.132 (Sensus 2010) jiwa.

## Rujuakan
Barisan Nasional

**Barisan Nasional** (disingkekan jadi **BN**) adolah koalisi politik utamo di Malaysia, dibantuak taun 1973 sabagai panaruih koalisi sabalunnyo nan banamo *Perikatan*. Koalisi ko kok dicaliak mulai maso badirinyo lah bakataruihan manguasoi pamarentahan federal Malaysia sajak kamardekaannyo. Markas koalisi ko barado di ibukota nagara, iyolah di Kuala Lumpur.

Pado pamiliahan umum 2013, Barisan Nasional tatap mamacik kakuasoan walau sacaro mayoritas suaro bakurang dibandiang jo asia pamiliahan umum 2008.

## Anggota
Barikuik iko adolah partai-partai anggota koalisi Barisan Nasional:

* Pertubuhan Kebangsaan Melayu Bersatu (UMNO)
* Persatuan Cina Malaysia (MCA)
* Kongres India Malaysia (MIC)
* Parti Gerakan Rakyat Malaysia (GERAKAN)
* Parti Progresif Penduduk (PPP)
* Parti Pesaka Bumiputera Bersatu (PBB)
* Parti Rakyat Bersatu Sarawak (SUPP)
* Parti Bersatu Sabah (PBS)
* Parti Liberal Demokratik (LDP)
* Parti Bersatu Rakyat Sabah (PBRS)
* Pertubuhan Pasokmomogun Kadazandusun Murut Bersatu (UPKO)
* Parti Demokratik Progresif Sarawak (SPDP)
* Parti Rakyat Sarawak (PRS)
Hatna Danarda

**Hatna Danarda** atau acok disabuik jo namo **Arda** () adolah surang panyanyi sarato vokalis kalompok band Naff.

## Karir
Arda panah maikuik lomba Indonesian Idol Musim Kalimo pado taun 2008, namun inyo tasisiah pado babak eliminasi tanggal 26 April 2008.

Pado taun 2010, Arda rasmi bagabuang jo Naff sabagai vokalis, untuak manggantian posisi vokalis sabalunnyo Ady. Naff mangaluaan album patamo dalam formasi baru ko nan bajudua *[[Chapter 07 (New Beginning)]]* pado taun 2011.

## Kaidupan paribadi
Arda marupoan kakasiah dari Tantri, nan jadi vokalis band Kotak.

## Diskografi
#### Basamo Naff
** [[Chapter 07 (New Beginning)]]* (2011)
Chalid Salim

**Chalid Salim** (lahia taun 1902) adolah surang wartawan sarato tokoh pagarakan kamardekaan Indonesia bahaluan kida (Kominih). Chalid nan banamo lahia **Abdul Chalid Salim** adolah putra Sutan Muhammad Salim, surang jaksa dari Koto Gadang, Agam, Sumatera Barat. Baliau adiak dari Pahlawan nasional Indonesia, Haji Agus Salim. Panah ditangkok dan dimasuakan ka pinjaro Digul dan diasiangan ka Australia, kudian pai ka Balando, nikah jo manatap di kota Amsterdam inggo akia iduiknyo. Di maso gaeknyo di Balando, inyo masuak agamo Karisten jo manuka namonyo manjadi **Ignatius Franciscus Michael Salim**.

## Kahidupan
Sasudah maninggaan bangku sakola MULO (1923) di Weltevreden, Chalid Salim pai bakarajo ka Lumajang. Sasudah itu baliau maikuti saudaronyo Jacob Salim di Pontianak. Di siko baliau bakarajo di kantua advokat sarato giat manulih di mingguan Halilintar Hindia, nan marupoan corong aspirasi PKI. Kudian baliau pindah ka Medan, lalu bakarajo sabagai redaktur Pewarta Deli. Tulisannyo banyak mangecam kabijakan pamarentah Hindia-Balando, misalnyo *poenale sanctie*, sahinggo kedoknyo sabagai panggiat kominih tabongka. Chalid ditangkok Balando dan dipanjaro salamo sataun di Medan, sabalun akhianyo dibuang ka Boven Digul. Baliau mandakam di Digul salamo 15 taun (1928-1943), baliau salah surang tahanan politik nan paliang lamo mandakam di kamp tu.

Kutiko Japang datang ka Indonesia, baliau jo para tahanan Digul lainnyo dibao Balando ka Australia. Di nagarako tajadilah hal nan aneh, dima baliau nan daulu iyo bana manantang Balando, kudian manjadi propangandis *Netherlands Indies Government Information Services* (NIGIS) di Melbourne. Taun 1946, baliau pai ka Balando, lalu nikah jo manatap di kota Amsterdam inggo akia iduiknyo. Di maso gaeknyo di Balando, inyo masuak agamo Karisten jo manuka namonyo manjadi Ignatius Franciscus Michael Salim (I.F.M. Salim), sabagaimano nan tatulih di otobiografinyo.

## Karya
* Vijftien Jaar Boven-Digoel Concentratiekamp op Nieuw-Guinea Bakermat van de Indonesische Onafhankelijkheid. Ditajamahan manjadi "Lima Belas Tahun Digul, Kamp Konsentrasi di Nieuw Guinea, Tempat Persemaian Kemerdekaan Indonesia" (1977)

## Catatan kaki

## Rujuak-an
* Haji Agus Salim, Di Jalan ka Digul, Fadjar Asia, 3 Agustus 1928
* Azizah Etek, Mursyid A. M., Arfan B; Kelah Sang Demang Jahja Datoek Kajo: Pidato Otokritik di Volkstraad, 1927-1939; LKiS, 2008  
* Majalah Tempo, Kisah dari Siberia Hijau, 24 Oktober 1981
Chatib Sulaiman

**Chatib Sulaiman** adolah surang pajuang kamardekaan Indonesia dari Sumatera Barat. Pajuangan Chatib Sulaiman adolah salah satu episode dalam maso pajuangan PDRI nan balangsuang dari tanggal 22 Desember 1948 sampai 13 Juli 1949, nan dipimpin dek Syafruddin Prawiranegara.

#### Patriot
Pado tanggal 14 Januari 1949 Chatib Sulaiman sabagai Katua Markas Patahanan Rakyat Daerah mamimpin suatu rapek di Lurah Kincia, Situjuah Batua,Kecamatan Situjuah Limo Nagari, Kabupaten Lima Puluh Kota, Sumatera Barat. Rapat dihadiri Bupati Militer sarato babarapo pimpinan pajuang lainnyo jo puluahan urang pasukan pangawal. Hasil rapek mamutuihan kota Payakumbuh nan sadang dikuasoi Balando harus disarang dari sagalo arah, lalu manduduak-inyo untuak mampacaliak-an kapado dunia baso pajuangan rakyaik Indonesia masih tatap ado. Hal iko dilakuan untuak malawan opini nan dibuek Balando baso Indonesia alah mareka kuasoi sapanuahnyo.

Adonyo mareka akhianyo dikataui Balando. Pado subuah hari tanggal 15 Januari 1949 katiko para pajuang ka mangarajoan shalat subuah, mareka dibarondong tembakan dek Balando. Chatib Sulaiman jo babarapo pimpinan pajuangan sarato puluahan urang lainnyo maningga sakatiko, diantaranyo Arisun Sutan Alamsyah (Bupati Militer Limo Puluah Kota), Letkol Munir Latief, Mayor Zainuddin, Kapten Tantawi, Lettu Azinar, Letda Syamsul Bahri sarato 69 urang pasukan Barisan Pangawal Nagari jo Kota (BPNK).

#### Pangaragoan
Paristiwa nan disabuik sabagai Paristiwa Situjuah ko manjadi bagian indak tapisahan dari pajalanan panjang pajuangan bangso Indonesia dalam marabuik kamardekaan dari panjajahan bangso asiang nan alah balangsuang baitu lamo.

Sabagai pangaragoan kapado kapahlawanan Chatib Sulaiman, pamarentah jo masyarakaik Sumatera Barat maabadian namonyo pado salah satu jalan utamo di kota Padang sarato kota-kota lainnyo di Sumatera Barat.

## Rujuak-an

## Pautan lua
*Peringatan Peristiwa Situjuh BAKINNews, 19 Januari 2012. Diakses 13 Mei 2013.
Djanamar Adjam

**Djanamar Adjam** (lair di Bukittinggi, Sumatera Barat, taun 1921) adolah surang panggiat Pamuda Islam pado maso pajuangan kamardekaan nan dikudian hari manjadi diplomat Indonesia. Pado tanggal 27 Maret 1976 baliau dilantiak dek Presiden Soeharto sabagai Duta Basa Lua Biaso sarato Bakuaso Panuah Republik Indonesia untuak Karajaan Saudi Arabia, nan dijabaiknya sampai taun 1979. Sabalunnyo, Djanamar pernah pulo ditugehan sabagai Duta Basa Indonesia untuak Nigeria pado taun 1960-an.

Djanamar Adjam adolah alumnus INS Kayutanam, Padang Pariaman, Sumatera Barat sarato kawan saangkatan jo Mochtar Lubis, surang tokoh sastrawan jo jurnalis nan dikana sabagai pandiri *[[Harian Indonesia Raya]]* sarato majalah *Horizon*.

## Rujuak-an

## Pautan lua
*R@ntau-Net
Lhok Kuyun, Sawang, Aceh Utaro

**Gunci** marupoan sabuah desa nan talatak di kecamatan Sawang, Kabupaten Aceh Utara, provinsi Aceh, Indonesia.
Pakatan Rakyat

**Pakatan Rakyat** (disingkekan jadi **PR**) adolah suatu koalisi politik di Malaysia. Kini ko PR manguasoi pamarentahan tigo nagara bagian, sarato baoposisi jo Barisan Nasional nan mamarentah di tingkek federal.

Koalisi politik ko dibantuak jo Parti Keadilan Rakyat (PKR), Parti Tindakan Demokratik (DAP), jo Parti Islam Se-Malaysia (PAS) pado 1 April 2008, sasudah pamiliahan umum Malaysia ka-12. Pado 20 April 2010, Parti Kebangsaan Sarawak (SNAP) sacaro rasmi bagabuang sabagai anggota Pakatan Rakyat satalah partai ko dikaluaan dari Barisan Nasional, namun SNAP baranti dari koalisi ko pado 6 Mei 2011.

## Rujuakan

## Pautan lua
* Ensiklopedia Malaysia: Kebijakan Pakatan Rakyat
Dahlan Djambek

**[[Kolonel]] Dahlan Djambek** adolah surang tokoh tantara, pajuang kamardekaan sarato mantari dalam Kabinet PRRI (Pamarentahan Revolusioner Republik Indonesia). Baliau pernah manjabat Mantari Dalam Nagari sarato Mantari Pos jo Telekomunikasi dalam Kabinet PRRI pado taun 1958. 

Dahlan barasa dari tantara jo pangkek kolonel katiko itu. Sabalun ikuik PRRI, inyo parnah manjadi Bupati Militer Agam pado tahun 1949.

## Kahidupan awal
Dahlan Djambek adolah putra dari ulama gadang Minangkabau, Syekh Muhammad Jamil Jambek. Pado maso pra-kemerdekaan, inyo manampuh pandidikan manangah di Christelijk Algemene Middelbare School (AMS) di Salemba, Jakarta, jo pendidikan kamiliteran Jepang (Giyugun). Sasudah itu, Dahlan malanjuikan dalam kamiliteran hinggo mamasuki maso kamerdekaan.

## Jadi tentara
Sajak bulan Desember 1950, Letnan Kolonel Dahlan Djambek, Komandan Divisi IX Banteng patamo dipindahan ka Markas Besar Angkatan Darat (Mabad), kudian diangkek manjadi Atase Militer/Pertahanan RI di London.

Kolonel Dahlan Djambek diangkek sabagai Deputi III Keuangan KSAD Abdul Haris Nasution basamo Deputi I Organisasi dan Personalia Ahmad Yani sarato Deputi II Operasi dan Logistik Ibnu Sutowo.

Dahlan malatak-an jabatan Deputi III KSAD karano dituduah malakukan korupsi pambalian sepatu militer. Ia pergi dari Jakarta dan baliak ka Padang, diangkek manjadi Sekretaris Jenderal Gerakan Bersama Anti-Komunis (Gebak) yang didirikan di Sumatera Barat pada 4 September 1957. Dahlan mundur karano disarang koran-koran pro-Partai Komunis Indonesia (PKI) salamo berbulan-bulan dan rumahnyo dilempari granat orang ndak dikenal. Basamo Gebak, Dahlan Djambek memperluas gerakan anti-komunis di Sumbar dan menuding PKI sebagai penyebab keretakan Sukarno-Hatta.

Setidaknyo 200 orang kiri ditahan Gebak di dalam semacam kamp konsentrasi. Ruponyo tak hanyo PKI, ada juga orang Murba (didirikan oleh Tan Malaka) dan Partai Sosialis Indonesia (didirikan Sutan Sjahrir) yang tidak sepaham dengan PRRI, meski kaduo partai itu pun menentang PKI.

## PRRI
Pamarentahan Revolusioner Republik Indonesia atau disingkek PRRI adolah suatu pamarentahan nan dibantuak dek babarapo urang tokoh nan idak pueh kapado jalannyo pamarentahan nan dipimpin Presiden Soekarno katiko itu, diantaronyo Syafruddin Prawiranegara, Soemitro Djojohadikoesoemo, Ahmad Husein, Maludin Simbolon sarato nan lain-lain.

Sasudah pamarentah pusek bahasil maradam garakan PRRI, Dahlan Djambek jo tokoh-tokoh PRRI lain-nyo bagarilya di hutan-hutan Sumatera bagian tangah. Katiko nak manyarahan diri dari tampek garilyanyo di hutan, baliau tewas ditembak dek pasukan OPR, suatu pasukan semi militer binaan pamarentah pusek.

## Rujuakan

## Pautan lua
*Pemberontakan Orang Minang oetoesan melajoe, 11 Februari 2012. Diakses 13 Mei 2013.
Djamaluddin Tamin

**Djamaluddin Tamin** (laia di Koto Gadang, Agam, Sumatera Barat, Hindia Balando, 18 Desember 1900) adolah surang pajuang kamardekaan Indonesia. Baliau mandapek-an pandidikan *Inlandsche School*, lalu kudian malanjuik-an ka sakola agamo Sumatera Thawalib, Padang Panjang. Satamaik sakola, baliau maaja disinan, lalu bakanalan jo aliran Kominih pado taun 1922. Djamaluddin kudian manjadi salah surang panggiat kida (kiri) nan rajin manulih, sarato acok kalua masuak panjaro. 

Pado bulan Desember 1923, baliau manulih di koran *Pemandangan Islam* karano panangkok-an para pajuang kamardekaan Indonesia. Karano tulisan tu, anam bulan kudian baliau dijatuahi hukuman, lalu masuak panjaro Cipinang salamo limo baleh bulan. Pado tanggal 2 Juni 1927 basamo jo Tan Malaka sarato Subakat, baliau mandirian Partai Republik Indonesia (PARI) di Bangkok, Thailand. Partai ko batujuan untuak mambantuak jaringan proletar sa-Asia Tenggara jo Australia. Tamin batangguang jawab ateh kagiatan PARI di Hindia-Balando, Malaysia, jo Singapura. Karano dianggap manantang pamarentahan Inggirih, tanggal 13 September 1932 baliau ditahan di Singapura, lalu kudian dibao ka Batavia untuak disarahan ka pamarentah Hindia-Balando. Disiko baliau dipanjaro babarapo bulan, sabalun akhianyo dibuang ka Boven Digul. Sasudah Japang mandarat di Indonesia, Tamin basamo jo tahanan Digul lainnyo dipindahan ka Brisbane, Australia. Disiko pado tanggal 21 September 1945, mareka mambentuak Komite Indonesia Merdeka (KIM), lalu Tamin manjabat sabagai katuanyo.  

## Rujuak-an
Sungai Jalau, Kampar Utaro, Kampar

**Sungai Jalau** marupoan salah satu desa nan talatak di kecamatan Kampar Utaro, Kabupaten Kampar, provinsi Riau, Indonesia.
Kampung Panjang Air Tiris, Kampar Utaro, Kampar

**Kampung Panjang Air Tiris** marupoan salah satu kelurahan nan talatak di kecamatan Kampar Utaro, Kabupaten Kampar, provinsi Riau, Indonesia.
Pongkai, Koto Kampar Hulu, Kampar

**Pongkai** marupoan salah satu desa nan talatak di kecamatan Koto Kampar Hulu, Kabupaten Kampar, provinsi Riau, Indonesia.
Gunung Malelo, Koto Kampar Hulu, Kampar

**Gunuang Malelo** marupoan salah satu desa nan talatak di kecamatan Koto Kampar Hulu, Kabupaten Kampar, provinsi Riau, Indonesia.
Sialang Kubang, Perhentian Raja, Kampar

**Sialang Kubang** marupoan salah satu desa nan talatak di kecamatan Perhentian Raja, Kabupaten Kampar, provinsi Riau, Indonesia.

## Profil Desa
Desa sialang kubang adalah sebuah desa di kabupaten kampar.kampung lele yang terletak di Kabupaten kampar, Kecamatan Perhentian Raja, Provinsi Riau, desa ini memiliki luas 20.180.000 M2 (Ha) g dengan jumlah penduduk total 3645, jumlah laki-laki 1904 dan jumlah perempuan 1741.

## Sejarah Desa
Kedudukan Desa Sialang Kubang kalau membuka sejarah keberadaan Desa,bukanlah suatu Desa yang telah jadi dari dahulu,akan tetapi mempunyai kultur sejarah sebagai berikut:

Tahun 1990 adalah dibuka hutan oleh Pemerintah dengan program yang diperuntukkan warga Transmigrasi.

Tahun 1991 - 1994 adalah suatu wilayah dibawah penguasaan Departemen Transmigrasi yang dipimpin oleh Ka.UPT,tentu pembinaannya Departemen Transmigrasi., dijabat oleh; Bapak **NUSYIRWAN**

Tahun 1994 akhir – 1998 adalah Desa persiapan yang dipimpin oleh PJS Kepala Desa.dijabat oleh Bapak **KOMAR SANJAYA**

Tahun 1998 – 2003 adalah Desa yang telah ditetapkan menjadi Desa Definitif yang dipimpin oleh Pjs Kepala Desa .dijabat oleh Bapak **NOMO**

Tahun 2003-Agustus 2008 Desa Definitif dipimpin oleh Kepala Desa Definitif.dijabat oleh Bapak **NURUDIN**

Tahun 2008 – 2009 adalah Desa Definitif yang dipimpin oleh Plt. Kepala Desa.dijabat oleh Bapak **ARIEB SUPARNO(**Sekretaris Desa)

Tahun 2009 di Bulan Juli adalah Desa Definitif yang dipimpin oleh Kepala Desa.dijabat oleh Bapak **SUGENG HIDAYAT,SH**

Juli 2015-Desember 2015 adalah Desa Difinitif dipimpin Pjs. **ARIEB SUPARNO**

Tanggal 21 Desember 2015 dipimpin oleh Bapak **KATIRAN**

## Pendidikan
di desa sialang kubang memiliki jumlah 51 anak yang berusia 3-6 tahun yang belum memasuki sekolah (TK), 146 anak yang sedang melaksanakan sekolah di bangku TK/ playgroup yang berusia 3-6 tahun. 1 orang yang berusia 7-18 tahun yang tidak sekolah, dan 862 anak yang berusia 7-18 tahun yang sedang sekolah, dan 3643 anak yang sedang bersekolah

## Pendapatan
pekerjaan mayoritas di desa sialang kubang adalah petani kelapa sawit dan sebagian warga desa sialang kubang mempunyai kolam ternak lele, karena hal itu desa sialang kubang dikenal sebagai Kampung Lele. jumlah petani di desa sialang kubang adalah 1005 orang, buruh tani 60 orang, PNS 6 orang, Wiraswasta 55 orang, POLRI 3 orang, Dokter 2 orang, Bidan 1 orang, dan Pekerjaan Lainnya 2474 orang

## Wisata
Terdapat berbagai tempat wisata yang bisa di kunjungi seperti sungai sungai kecil tempat pemadian yang cukup untuk refreshing bagi pengunjung desa sialang kubang
Djang Jusi

**[[Profesor|Prof.]], [[Doktor|Dr.]], [[dokter|dr.]], [[Haji|H.]], Djang Jusi** adolah surang pajuang kamardekaan sarato ahli kasehatan Indonesia. Baliau adolah ahli dalam hal *General Surgeon and Vascular Surgeon*. Baliau basamo jo Dr. H. Murnizal Dahlan SpB(K)V adolah pandiri Pahimpunan Spesialis Vaskuler jo Endovaskuler Indonesia pado tanggal 3 Februari 1996 sarato ditarimo sabagai anggota Asian Society for Vascular Surgery pado tanggal 2 Juni 1996.

## Pandidikan
*INS Kayutanam
*Dokter (S1) dari Fakultas Kedokteran Universitas Indonesia, Jakarta (1959) 
*Doctor (S3) in Geneeskunde dari Rijks Universiteit Van Amsterdam, Belanda (Thesis: The Vascularization of Vascular Prostheses) (1973) 

## Karier
*Kapalo RSU Pemangkat, Kalbar (1959) 
*Kapalo RSU Sambas, Kalbar
*Kapalo Dinas Kasehatan Kab. Sambas, Kalbar (1962) 
*Kapalo RSU Singkawang, Kalbar
*Kapalo koloni urang sakik jiwa Singkawang, Kalbar
*Asisten Ahli di bagian Badah FKUI/RSCM, Jakarta (1963) 
*Ahli Badah di Bagian Badah FKUI/RSCM Jakarta (1966) 
*Asisten in The Afdelling Hart-Vaat Chirurgie "Wilhelmina Gasthuis" Rijks Universiteit van Amsterdam, Holland (1970)
*Kapalo Subbagian Badah Vaskuler di Bagian Badah FKUI/RSCM (1973) 
*Kanaikan Pangkek manjadi IV C4 (1989) 

## Pangaragoan
*Veteran Pajuang Kamardekaan RI (SK Menteri Urusan Veteran RI No 236/KPTS/MUV/1962)
*Tando Kahormatan Satya Lencana Karya Satya Tingkat II (Keppres RI No.022/TK/Tahun198)

## Rujuak-an

*Profil Prof.Dr.H.Djang Jusi The Indonesian Vascular and Endovascular Surgery, 23 Februari 2009. Diakses 13 Mei 2013.
*Facebook Perhimpunan Spesialis Vaskuler dan Endovaskuler Indonesia, 7 Mei 2012. Diakses 13 Mei 2013.
Ferdy Salim

**Ferdy Salim** adolah surang pajuang kamardekaan nan manjadi diplomat sasudah Indonesia mardeka. Sapanjang kariernyo sabagai diplomat, Ferdy Salim pernah batugeh sabagai Duta Basa Lua Biaso sarato Bakuaso Panuah Republik Indonesia untuak Argentina sarato untuak Brunei Darussalam dari taun 1987-1990.
 
Pado maso-maso pajuangan kamardekaan, Ferdy Salim giat pulo bajuang, bahkan baliau ikuik basamo jo John Lie manyalunduik-an sanjato untuak kapantiangan pajuangan bangso Indonesia. Katiko manyalunduik-an sanjato dari Singapura ka Tambilahan, kapanyo tatangkok pihak Balando, lalu Ferdy-pun dipanjaro.  

## Latar balakang
Ferdy Salim adolah putra dari pasangan Minangkabau, Baay Salim jo Siti Sjahsinan nan barasa dari Koto Gadang, IV Koto, Agam, Sumatera Barat. Ferdy adolah kakak dari mantan mantari Indonesia, Emil Salim sarato ayah dari surang profesional jo ahli ekonomi Indonesia, Felia Salim. 

## Rujuak-an

## Pautan lua
*Membongkar manipulasi sejarah: kontroversi pelaku dan peristiwa Asvi Warman Adam. Diakses 13 Mei 2013.
Gadis Rasid

**Gadis Rasid** adolah surang wartawan sarato pajuang Indonesia. Baliau pernah bakarier pado surek kaba di Nagari Balando, *Nieuwe Rotterdamse Courant* (NRC) sarato koran *Pedoman* pado akhia taun 40-an jo mingguan *Siasat* pado taun 50-an.

Gadis pernah manikah jo Henk Rondonuwu sarato dikaruniai surang anak. Namun kudian mareka bacarai, lalu Gadis manjando sampai akhia hayatnyo pado 28 April 1988 karano komplikasi luko nan baliau dapek-an di Bandaneira katiko acara parasmian pamugaran rumah nan dulu pernah ditampati dek Sutan Syahrir dalam pambuangan.

## Rujuak-an

*Mengenang hidup orang lain: sejumlah obituari Ajip Rosidi, Kepustakaan Populer Gramedia. Diakses 9 Mei 2013.
Jalaluddin Thaib

**Jalaluddin Thaib** (laia di Jorong Subarang, Balingka, IV Koto, Agam, 1895 – maningga di Lubuak Basuang, Agam, Sumatera Barat, 1959 pado umuar 64 taun) adolah surang ulama, tokoh pandidikan sarato pajuang kamardekaan Indonesia.

Baliau adolah salah surang dari tigo sarangkai Persatuan Muslim Indonesia (Permi) basamo jo Muchtar Lutfi sarato Ilyas Ya'kub. Jalaluddin pernah dibuang ka Digul dek panjajah Balando karano kagiatan pajuangannyo dianggap babahayo dek pihak panjajah.

## Karya tulih
**Tentang Bahasa Arab* (saluak baluak tata Bahaso Arab)
**Tingkatan Bahasa Arab*
**Tafsir al-Munir*
**Pengasuh Anak-Anak Kepada Agama Islam*
**Pembuka Pintu Kemajuan*
**Semangat Jilid I*
**Semangat Jilid II*
**Peringatan Nasional*

## Rujuak-an
Mohammad Djamil

**Mohammad Djamil** gala **Datuak Rangkayo Tuo** (laia di Kayu Tanam, Padang Pariaman, Sumatera Barat, 28 November 1898) adolah surang pajuang kamardekaan Indonesia sarato dotor nan bajaso dalam marintis kasehatan masyarakat. Baliau pernah pulo manjabat sabagai gubernur militer Sumatera Tangah.    

## Kahidupan
Di bidang kadokteran, M. Djamil adolah urang Indonesia partamo nan mandapek-an duo gala doktor. Gala doktornyo nan partamo jo titel *Doctor Medicinae Interne Ziekten* didapeknyo di Universitas Utrecht, Balando pado 31 Mei 1932, sadangkan titel doktornyo nan kaduo : *Doctor of Public Health (DPH)*, didapeknyo dari Universitas Johns Hopkins, Baltimore, Maryland, Amerika Serikat pado 12 Juni 1934.  

Pado taun 1925-1927, M. Djamil malakuan riset di Koto Gadang jo Sianok manganai panyakik TBC jo malaria. Dari hasil riset tu baliau mandapek-an pangaragoan dari Ratu Wilhelmina. Duo taun kudian, baliau pindah ka poliklinik Natal, Sumatera Utara. Disinan baliau melakuan panalitian manganai panyakik malaria baliak. Malalui hasil risetnyo tu, anggaran pamarentah nan alah ditatapan untuak pambarantasan malaria dapek ditakan. 

Pado taun 1938-1939, baliau ditugehan di Kantua Pusek Panyakik Malaria di Jakarta. Dalam risetnyo M. Djamil manamuan caro baru untuak mambarantas jantiak-jantiak nyamuak malaria jo dadak, sarato paran salapuik protozoon di ateh aia kapado panjangkitan malaria. Karano kabahasilannyo dalam riset tu, dr. Overbeek, Kapalo *Bestrijding* di Indonesia, maagiahnyo titel *malarialoog* (ahli malaria). 

Salain di bidang kadokteran, M. Djamil giat pulo bapolitik. Baliau terafiliasi ka Partai Sosialis Indonesia, sempat manjadi Katua Komite Nasional Sumatera Barat, Residen Sumatera Barat, Gubernur Mudo Sumatera Tangah, sakaligus Gubernur Militer Sumatera Tangah. Baliau baperan gadang pulo dalam pandirian Fakultas Kadokteran jo Fakultas Ilmu Pangatahuan Alam, Universitas Andalas di Bukittinggi.

## Pangaragoan
Untuak maabadian jaso-jasonyo, sajak taun 1978, RSUP Jati di Padang baganti namo manjadi Rumah Sakik Umum Dr. M. Djamil. Pamarentah-pun manatapan M. Djamil sabagai pajuang kamardekaan di Sumatera Barat. 

## Catatan kaki

## Sumber
Gusti Asnan, Dr. Mohammad Djamil: Berjuang untuak Kemerdekaan dan Kemanusiaan, Lembaga Telaah dan Implementasi Gagasan Alternatif, 2006
Roeshan Roesli

**[[Mayor Jenderal|Mayjen.]] [[TNI]] ([[Purnawirawan|Purn.]]) Roeshan Roesli** adolah salah surang tokoh tantara (TNI AD) sarato pajuang kamardekaan Indonesia. Baliau pernah manjabat sabagai Kumandan Pusek Polisi Militer Angkatan Darat (Puspomad) pariode taun 1956-1961 katiko masih bapangkek Kolonel. Pado maso-maso pajuangan kamardekaan, sakitar taun 1945, Roeshan Roesli bajuang di Semarang, Jawa Tengah. Baliau jadi kumandan Seinendan, iyolah pasukan pamuda nan dilatiah dek tantara Japang katiko itu.

## Kaluarga
Roeshan Roesli adolah putra dari sastrawan tanamo Indonesia, Marah Roesli. Baliau manikah jo surang dotor nan banamo Edyana Roesli, sarato dikaruniai anak, iyolah tokoh panggiat ASI, Utami Roesli jo musisi tanamo, Harry Roesli.

## Rujuak-an

## Pautan Lua
*Surat Pembaca  Suara Merdeka, 24 April 2004. Diakses 14 Mei 2013.
*Polisi Militer TNI AD
Sjahbudin Latif

**Sjahbudin Latif** adolah surang politisi sarato pajuang kamardekaan nan manjadi mantari sasudah Indonesia mardeka. Baliau diangkek jadi Mantari Panarangan pado Kabinet Amir Sjarifuddin II nan bajalan dari tanggal 11 November 1947 sampai 29 Januari 1948. Sjahbudin duduak di posisi tu manggantian Mohammad Natsir nan indak lai manjabat Mantari Panarangan.

Sabalunnyo baliau manampati posisi Mantari Mudo Panarangan pado Kabinet Amir Sjarifuddin I dari tanggal 3 Juli 1947 sampai 11 November 1947. Sjahbudin Latif barasa dari Partai Sarekat Islam Indonesia (PSII). Baliau adolah tokoh SI nan kudian baliak ka PSII.

## Pautan lua
*Kabinet Amir Sjarifuddin II 
*Kabinet Amir Sjarifuddin I
*Peran Minang di Kancah Nasional
Sjamsuddin Sutan Makmur

**Sjamsuddin Sutan Makmur** adolah surang politisi sarato pajuang kamardekaan nan manjadi mantari sasudah Indonesia mardeka. Baliau manjabat Manteri Sosial dalam Kabinet Sukiman-Suwirjo dari tanggal 27 April 1951 sampai 3 April 1952. Pado taun 1955, Sjamsuddin dipacayo mangamban tugeh sabagai Mantari Panarangan pado Kabinet Burhanuddin Harahap dari tanggal 12 Agustus 1955 sampai 24 Maret 1956 

Sjamsuddin adolah salah surang tokoh dari PNI. Baliau laia di Pangkalan Brandan, Sumatera Timur pado taun 1909 lalu maningga di Jakarta 14 Desember 1967. Baliau pernah manikah jo Danilah surang tokoh jurnalis sarato adiak dari H. Agus Salim.

## Pautan lua
*Kabinet Sukiman-Suwiryo
*Kabinet Burhanuddin Harahap 
*Peran Minang di Kancah Nasional
Sutan Muchtar Abidin

**[[Profesor|Prof.]] Sutan Muchtar Abidin** adolah surang pujuang, pandidik sarato mantari Indonesia. Baliau manjabat Mantari Paburuhan dalam Kabinet Ali Sastroamidjojo I dari tanggal 30 Juli 1953 sampai 12 Agustus 1955.

Prof. Sutan Muchtar Abidin adolah surang pandidik Indonesia. Pado maso pandudukan Japang balaiau maaja Ilmu Pasti di Bandoeng Koogyo Daigaku (Sakola Tinggi Teknik Bandoeng), namo nan diagiah dek pihak Japang untuak sakola tinggi nan kini banamo Institut Teknologi Bandung (ITB).

## Pautan lua
* Kabinet Ali Sastroamidjojo I 
* Kabinet Indonesia
* Peran Minang di Kancah Nasional
Zainuddin Rasad

**[[Insinyur|Ir.]] Zainuddin Rasad** adolah surang pajuang kamardekaan sarato ahli patanian nan manjadi mantari sasudah Indonesia mardeka. Zainuddin pernah manjabat sabagai Mantari Patanian jo Pasadioan pado Kabinet Sjahrir II nan bertueh dari tanggal 12 Maret 1946 sampai 2 Oktober 1946.

Zainuddin indak manjalani tugehnyo sampai maso kabinet barakhia karano pado 26 Juni 1946 baliau maunduran diri. Baliau digantian dek Darmawan Mangunkusumo sabagai Mantari jo Saksono sabagai Mantari Mudo disaratoi jo pagantian namo kamantarian manjadi Kamantarian Kamakmuran.

## Pautan lua
* Kabinet Sjahrir II 
* Profil Menteri
Zairin Zain

**Dr. Zairin Zain** (laia di Jakarta taun 1913) adolah surang pajuang kamardekaan nan manjadi diplomat sasudah Indonesia mardeka. Sapanjang kariernyo sabagai diplomat, Zairin Zain pernah ditugehan sabagai duta basa Indonesia dibabagai negara. Pado taun 1961-1965, baliau manjadi Duta Basa Lua Biaso sarato Bakuaso Panuah Republik Indonesia untuak negara Amerika Serikat. Sabalunnyo baliau jadi duta basa pulo untuak Jerman Barat jo Inggirih.

Sasudah salasai batugeh di Amerika Serikat, baliau-pun dipindahan ka Bern manggantian Mohammad Nazir sabagai Duta Basa Lua Biaso sarato Bakuaso Panuah Republik Indonesia untuak nagaro Swiss marangkap Liechtenstein dari taun 1965-1967.

## Latar Balakang
Zairin Zain adolah putra dari surang ahli Bahaso Indonesia takamuko, Sutan Muhammad Zain jo Siti Murin nan barasa dari Sungai Pasak, Padang Pariaman, Sumatera Barat. Sabagai putra nan tuo, Zairin mampunyoi 6 urang adiak, diantaronyo Yetty Rizali Noor nan pernah bakarier sabagai Dekan Fakultas Kadokteran Gigi Universitas Trisakti, Katua Umum Kongres Wanita Indonesia sarato Anggota DPR RI, jo Harun Zain nan pernah manjabat Rektor Universitas Andalas Padang, Gubernur Sumatera Barat sarato Mantari Tanago Karajo jo Transmigrasi di maso Orde Baru.

## Rujuak-an

## Pautan lua
* 75 tahun M. Alwi Dahlan
* Perempuan Revolusioner
* Bandung Mitra Kota (Sister Cities) Braunschweig